CELEX: 32018D1521
Language: el
Date: 2018-10-10 00:00:00
Title: Εκτελεστική απόφαση (ΕΕ) 2018/1521 της Επιτροπής, της 10ης Οκτωβρίου 2018, σχετικά με την τροποποίηση της απόφασης 2009/11/ΕΚ για την έγκριση μεθόδων ταξινόμησης σφαγίων χοίρων στην Ισπανία [κοινοποιηθείσα υπό τον αριθμό C(2018) 6507]

12.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 256/84
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1521 ΤΗΣ ΕΠΙΤΡΟΠΉΣ
         της 10ης Οκτωβρίου 2018
         σχετικά με την τροποποίηση της απόφασης 2009/11/ΕΚ για την έγκριση μεθόδων ταξινόμησης σφαγίων χοίρων στην Ισπανία
         
            
               [κοινοποιηθείσα υπό τον αριθμό C(2018) 6507]
            
         
         (Το κείμενο στην ισπανική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 20 στοιχεία ιστ) και κ),
         Εκτιμώντας τα ακόλουθα:
         
                     (1)
                  
                  
                     Το παράρτημα IV τμήμα B.IV σημείο 1 του κανονισμού (ΕΕ) αριθ. 1308/2013 προβλέπει ότι, για την ταξινόμηση σφαγίων χοίρων, η περιεκτικότητα σε άπαχο κρέας πρέπει να εκτιμάται με μεθόδους κατάταξης που εγκρίνονται από την Επιτροπή. Επιτρέπεται να εγκρίνονται μόνο στατιστικώς αξιόπιστες μέθοδοι εκτίμησης που βασίζονται στη φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων κατάταξης θα πρέπει να εξαρτάται από την τήρηση μέγιστης ανοχής για το στατιστικό σφάλμα εκτίμησης. Η εν λόγω ανοχή καθορίζεται στο παράρτημα V μέρος Α του κατ' εξουσιοδότηση κανονισμού (ΕΕ) 2017/1182 της Επιτροπής (2).
                  
               
                     (2)
                  
                  
                     Με την απόφαση 2009/11/ΕΚ της Επιτροπής (3) εγκρίθηκε η χρήση οκτώ μεθόδων ταξινόμησης σφαγίων χοίρων στην Ισπανία.
                  
               
                     (3)
                  
                  
                     Η Ισπανία ζήτησε από την Επιτροπή την έγκριση νέας μεθόδου ταξινόμησης σφαγίων χοίρων στην επικράτειά της και υπέβαλε λεπτομερή περιγραφή της δοκιμασίας τεμαχισμού, αναφέροντας τις αρχές στις οποίες βασίζεται η μέθοδος αυτή, τα αποτελέσματα της δοκιμασίας τεμαχισμού και τις εξισώσεις που χρησιμοποιούνται για τον υπολογισμό της εκατοστιαίας αναλογίας άπαχου κρέατος στο πρωτόκολλο που προβλέπεται στο άρθρο 11 παράγραφος 3 του κατ' εξουσιοδότηση κανονισμού (ΕΕ) 2017/1182.
                  
               
                     (4)
                  
                  
                     Από την εξέταση της αίτησης αυτής προέκυψε ότι πληρούνται οι όροι έγκρισης της εν λόγω μεθόδου ταξινόμησης. Συνεπώς, η εν λόγω μέθοδος ταξινόμησης θα πρέπει να εγκριθεί στην Ισπανία.
                  
               
                     (5)
                  
                  
                     Επομένως, η απόφαση 2009/11/ΕΚ θα πρέπει να τροποποιηθεί αναλόγως.
                  
               
                     (6)
                  
                  
                     Δεν θα πρέπει να επιτρέπεται καμία τροποποίηση των συσκευών ή των μεθόδων ταξινόμησης, εκτός εάν έχει εγκριθεί ρητά με εκτελεστική απόφαση της Επιτροπής.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2009/11/ΕΚ τροποποιείται ως εξής:
            
                        1)
                     
                     
                        Το άρθρο 1 αντικαθίσταται από το ακόλουθο κείμενο:
                        
                           «Άρθρο 1
                           Επιτρέπεται η χρήση των ακόλουθων μεθόδων για την ταξινόμηση των σφαγίων χοίρων, σύμφωνα με το παράρτημα IV τμήμα B.IV σημείο 1 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (*1) στην Ισπανία:
                           
                                       α)
                                    
                                    
                                       η συσκευή “Fat-O-Meat'er (FOM)” και οι σχετικές μέθοδοι εκτίμησης, που περιγράφονται λεπτομερώς στο μέρος 1 του παραρτήματος·
                                    
                                 
                                       β)
                                    
                                    
                                       η συσκευή “Fully automatic ultrasonic carcass grading (Autofom)” και οι σχετικές μέθοδοι εκτίμησης, που περιγράφονται λεπτομερώς στο μέρος 2 του παραρτήματος·
                                    
                                 
                                       γ)
                                    
                                    
                                       η συσκευή “Ultrafom 300” και οι σχετικές μέθοδοι εκτίμησης, που περιγράφονται λεπτομερώς στο μέρος 3 του παραρτήματος·
                                    
                                 
                                       δ)
                                    
                                    
                                       η συσκευή “Automatic vision system (VCS2000)” και οι σχετικές μέθοδοι εκτίμησης, που περιγράφονται λεπτομερώς στο μέρος 4 του παραρτήματος·
                                    
                                 
                                       ε)
                                    
                                    
                                       η συσκευή “Fat-O-Meat'er II (FOM II)” και οι σχετικές μέθοδοι εκτίμησης, που περιγράφονται λεπτομερώς στο μέρος 5 του παραρτήματος·
                                    
                                 
                                       στ)
                                    
                                    
                                       η συσκευή “AutoFOM III” και οι σχετικές μέθοδοι εκτίμησης, που περιγράφονται λεπτομερώς στο μέρος 6 του παραρτήματος·
                                    
                                 
                                       ζ)
                                    
                                    
                                       η “μη αυτόματη μέθοδος (ZP)” με κανόνα και οι σχετικές μέθοδοι εκτίμησης, που περιγράφονται λεπτομερώς στο μέρος 7 του παραρτήματος·
                                    
                                 
                                       η)
                                    
                                    
                                       η συσκευή “CSB-Image-Meater” και οι σχετικές μέθοδοι εκτίμησης, που περιγράφονται λεπτομερώς στο μέρος 8 του παραρτήματος·
                                    
                                 
                                       θ)
                                    
                                    
                                       η συσκευή “gmSCAN” και οι σχετικές μέθοδοι εκτίμησης, που περιγράφονται λεπτομερώς στο μέρος 9 του παραρτήματος.
                                    
                                 Η μη αυτόματη μέθοδος (ZP) με κανόνα, που αναφέρεται στο πρώτο εδάφιο στοιχείο ζ), επιτρέπεται μόνο για τα σφαγεία:
                           
                                       α)
                                    
                                    
                                       στα οποία ο αριθμός των σφαγών δεν υπερβαίνει τους 500 χοίρους εβδομαδιαίως σε ετήσια βάση· και
                                    
                                 
                                       β)
                                    
                                    
                                       με γραμμή σφαγής μέγιστης δυναμικότητας επεξεργασίας 40 χοίρων ανά ώρα.
                                    
                                 
                        
                           (*1)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).»."
                        
                     
                  
                        2)
                     
                     
                        Το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση απευθύνεται στο Βασίλειο της Ισπανίας.
         
         
            Βρυξέλλες, 10 Οκτωβρίου 2018.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
         
            (2)  Κατ' εξουσιοδότηση κανονισμός (ΕΕ) 2017/1182 της Επιτροπής, της 20ής Απριλίου 2017, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις ενωσιακές κλίμακες για την ταξινόμηση των σφαγίων βοοειδών, χοίρων και προβάτων και την αναφορά των τιμών της αγοράς για ορισμένες κατηγορίες σφαγίων και ζώντων ζώων (ΕΕ L 171 της 4.7.2017, σ. 74).
         
            (3)  Απόφαση 2009/11/ΕΚ της Επιτροπής, της 19ης Δεκεμβρίου 2008, για την έγκριση μεθόδων ταξινόμησης σφαγίων χοίρων στην Ισπανία (ΕΕ L 6 της 10.1.2009, σ. 79).
      
      
         
            ΠΑΡΑΡΤΗΜΑ
            Στο παράρτημα της απόφασης 2009/11/ΕΚ προστίθεται το ακόλουθο μέρος 9:
            
               «Μέρος 9
               
               gmSCAN
               
                        
                           1.
                        
                        
                           Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως “gmSCAN”.
                        
                     
                        
                           2.
                        
                        
                           Η συσκευή gmSCAN χρησιμοποιεί μαγνητική επαγωγή για τον προσδιορισμό των διηλεκτρικών ιδιοτήτων των σφαγίων χωρίς να έλθει σε επαφή με αυτά. Το σύστημα μέτρησης αποτελείται από πομπό τα πηνία του οποίου δημιουργούν μεταβλητό μαγνητικό πεδίο χαμηλής έντασης. Τα πηνία στον δέκτη μετατρέπουν το σήμα που λαμβάνουν από τη διατάραξη του μαγνητικού πεδίου που διαπερνά το σφάγιο σε σύνθετο ηλεκτρικό σήμα, σύμφωνα με τις διηλεκτρικές παραμέτρους του μυϊκού και του λιπώδους ιστού του σφαγίου.
                        
                     
                        
                           3.
                        
                        
                           Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                           Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW
                           όπου:
                           
                                       Ŷ
                                    
                                    
                                       =
                                    
                                    
                                       εκτιμώμενη εκατοστιαία αναλογία άπαχου κρέατος στο σφάγιο·
                                    
                                 
                                       Q1, Q2 και Q3
                                    
                                    
                                       =
                                    
                                    
                                       η μεταβολή του μαγνητικού πεδίου εξ επαγωγής (Volts) που προκαλείται από την περιοχή των μηρών, της μέσης και των ώμων, αντίστοιχα·
                                    
                                 
                                       CW
                                    
                                    
                                       =
                                    
                                    
                                       βάρος του θερμού σφαγίου (σε χιλιόγραμμα).
                                    
                                 Ο τύπος αυτός ισχύει για σφάγια βάρους μεταξύ 60 και 120 χιλιόγραμμων (βάρος θερμού σφαγίου).».